10 WALTER DE HENLE 



mande. E sachet pur voyrs si vos estes ben estore e votre 

 estor seyt garde e gwye, il respondra al terz de la tere 

 par estente. Franc tenant ou custumers si eus dedient 

 sendees ou custumes a lestente verret la certeynte. 



De sauoyb eslyre vos serianz. 



Si baylyf ou seriant deuet eslyre ne les elyset pur 

 parente ne pur especiaute ne autres si il ne seyent de bon 

 renon e ke il seyent leauz e auertitz e ke eus sachent de 

 estor e de gaynage. Ne prouez ne messers ne neet fors 

 de vos hommes demeyne si vos les eet e ceo par election 

 de vos homages kar si eus trespassent de eus aueret 

 recoueryr. 



De suruer vos oueraynnes. 



Al commencement de wareter e de rebyner e de semer 

 ke le baylyf e le messer ou le prouost seyent enterement 

 oue les charues a ueer ke eus facent ben e plenerement lur 

 ouerayne. E a la fin de la iornee veent comben eus ount 

 fet e de taunt respoynent checun ior apres si eus ne sachent 

 demoustrer certeyne deturbance. E pur ceo ke serianz de 

 custume relinquissent en lur ouerayne il est mester de 

 contrewayter lur fraude. Estre ceo il est mester ke horn ' 

 les sourueye souent. 2 E de autre part le baylyf deyt 

 sourueyer touz ke eus ben facent. E ci eus ne facent ben 

 ke eus seyent repris. 3 



A charue des bez od deus cheuaus vos treet plus tot ke 

 a charue tut de cheuaus si la tere ne seyt si perouse ke 

 buefs ne se pussent eyder des pes pur quey? Io le vos 

 diray le cheual custe plus ke le buef. Estre ceo la charue 

 des buefs irra atant en Ian come la charue des cheuaus 

 pur ceo ke la malyce des charuers ne suffrent mye la 

 charue 4 aler hors del pas nent plus ke la charue des buefs. 



1 le messer. 2 ehescun or. * [e chastiez.] * [des cheuaus.] 



